|  |  |
| --- | --- |
| Numri i lëndës: | 2018:019564 |
| Datë: | 20.12.2018 |
| Numri i dokumentit:  | 00193076 |

**P.nr.121/18**

 **NË EMËR TË POPULLIT**

**GJYKATA THEMELORE NË PEJË DEGA ISTOG – DEPARTAMENTI I PËRGJITHSHËM PENAL, Divizioni Penal,** sipas Gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurve B Z e R S nga M, si dhe Z T nga f.sh K i V K. M, të akuzuar si bashkëkryerës për vepër penale të “Vjedhjes” nga neni 325 par .1 lidhur me nenin 31 të KPRK-së, duke vendosur sipas aktakuzës së Prokurorisë Themelore në Pejë – Departamenti i Përgjithshëm, me PP/II.nr.846/18, dt.24.05.2018, në seancën publike të shqyrtimit gjyqësorë të mbajtur me dt**.18.12.2018**, në praninë e Prokurorit të Shtetit Lumturije Vuçetaj dhe të pandehurve B Z, R S dhe Z T, Gjykata të njëjtën ditë mori dhe publikisht shpalli, ndërsa me dt.20.12.2018 e përpiloje këtë:

# A K T GJ Y K I M

**Ndaj të Pandehurve:**

**1.** **B Z,** i lindur me .. në f.sh K tani me banim në adresën T i parë K. Mitrovices, i biri i Z dhe nënës T e gjinisë D, i martuar, baba i 4 fëmijëve, ka të kryer shkollën fillore, punëtor, i gjendjes së mesme ekonomike, posedon letërnjoftimin me numër personal: .., Shqiptar, shtetas i Republikës së Kosovës, i pa dënuar më parë nga ana e gjykatës, gjendet në liri.

**2**.**R S,** e lindur me .. në f.sh S K. Mitrovicës tani me banim në lagjen T i parë K. Mitrovicë, e bija e S dhe nënës N gjinisë I, e martuar, nënë e 4 fëmijëve, ka të kryer shkollën fillore, amvise, e gjendjes së mesme ekonomike, posedon letërnjoftimin me numër personal: ... Shqiptare, shtetase e Republikës së Kosovës, e pa dënuar më parë nga ana e gjykatës, gjendet në liri.

**3**.**Z T,** i lindur me ...në f.sh K i V , ku dhe banon, i biri i D dhe nënës M e gjinisë U, i martuar, baba i 2 fëmijëve, ka të kryer shkollën e mesme, punëtor, i gjendjes së mesme ekonomike, posedon letërnjoftimin me numër personal: ..., Shqiptar, shtetas i Republikës së Kosovës, i dënuar më parë nga ana e gjykatës, gjendet në liri.

Konform nenit 363 par. 1 nen par. 1.1 të KPPRK-së.

**REFUZOHET AKTAKUZA**

**Gjeja se:**

Më dt..., rreth orës .., në dyqanin “D” K. Istog, me dashje dhe me bashkëveprim si dhe me qellim qe vetes ti sjellin përfitim pasuror në mënyrë të kundërligjshme kanë përvetësuar pasurin e luajtshme te të dëmtuare H B, në atë mënyrë që ditën kritike të pandehurit kanë hyrë në dyqanin e lartcekur kinse për të blerë veshmbathje, dhe duke shfrytëzuar shpërqendrimin e të njëjtës marrin nga arka shumen prej 155 euro, e qe pastaj menjëherë largohen nga veni i ngjarjes në drejtim të Mitrovicës, dhe më pas të njëjtit ndalohen nga ana e policisë,

* me çka në bashkëveprim kishin për të kryer vepër penale të “Vjedhjes” nga neni 325 par.1 lidhur me nenin 31 të KPRK-së.

Për shkak të heqjes dorë të Prokurorit të Shtetit nga Aktakuza në fjalën përfundimtare.

Shpenzimet e procedurës penale i ngarkohen mjeteve buxhetore të kësaj gjykate.

E dëmtuara H B nga Istogu, për realizimin e kërkesës pasurore juridike udhëzohet në kontest civil.

 **A r s y e t i m**

Prokuroria Themelore në Pejë – Departamenti i përgjithshëm, pranë kësaj Gjykate ka ngritë aktakuzën, më PP/II. nr.846/2018, dt.24.05.2018, ndaj të B Z e R S nga Mitrovica, si dhe Z T nga f.sh Kqiq i Vogël K. Mitrovicë, duke i akuzuar si bashkëkryerës për vepër penale të “Vjedhjes” nga neni 325 par .1 lidhur me nenin 31 të KPRK.

Gjykata ka mbajtur shqyrtimin gjyqësor me datë 18.12.2018 në praninë e Prokurorës së Shtetit Lumturije Vuçetaj dhe të pandehurve B Z, R S dhe Z T, ku është dhënë fjala përfundimtare.

**Prokurori i Shtetit në fjalën përfundimtare deklaroi**: pas administrimit të provave të cilat janë pjesë e shkresave të lëndës, dëgjimit te të dëmtuarës H B, si dhe mbrojtjes së të pandehurve, nuk u provua se te pandehurit kanë kryer veprën penale për të cilën janë akuzuar dhe këtë e mbështes në deklarimin e të dëmtuarës në cilësi të dëshmitares, e cila para kësaj gjykate ka deklarua në kundërthënie pothuajse të plotë me deklarimin e saj në polici me dt. 14.05.2018, dhe atë për faktin se pranë gjykatës ka deklaruar se i ka pasur tre parë myshteri, gjersa në polici ka deklaruar se ka pasur dy parë myshteri, pastaj pasigurinë e saj të cilët myshteritë kanë blerë në lokalin e saj, po ashtu kundërthënia e saj qëndron edhe në konstatimin se e njëjta në polici ka deklaruar se ju ka thënë këtu të pandehurve që të ndalojnë, mirëpo nuk janë ndal gjersa para gjykate e ka thënë të kundërtën dhe atë se ua kam bërë me dorë nga prapa por nuk e di se a me kanë vërejtur, si dhe kam dyshuar se ata janë këta tre persona të fundit që kanë kryer veprën apo ata që kanë qenë para tyre, po ashtu duke shtuar faktin se e njëjta ka deklaruar se i janë marr 155.oo euro, gjersa tek të pandehurit në rastin e ndaljes nga policia nuk është gjetur shuma e të hollave, e cila do të përputhej me shumën e deklaruar të marr nga e dëmtuara, Nuk është kontestues fakti se të pandehurit me dt. 14.05.2018 kanë qenë në Istog dhe atë me veturën e llojit Golf dhe se të njëjtit kanë hyrë në lokalin e të dëmtuarës, mirëpo se të njëjtit se a e kanë kryer veprën penale në dëm të dëmtuarës H gjatë këtij shqyrtimi gjyqësor nuk u vërtetua, andaj mbi bazën e të lartcekurave, si prokurore e shtetit heq dorë nga aktakuza me nr. PP/II.nr.846/18, dt. 24.05.2018 e ngritur kundër të pandehurve B Z, R S dhe Z T të akuzuar për vepër penale të vjedhjes nga neni 325 par.1 e lidhur e nenin 31 të KPRK-së.

Vendimi mbi shpenzimet e procedurës penale është marrë në kuptim të nenit 454 par.1të KPPRK-së.

Vendimi mbi udhëzimin e te dëmtuares ne kontest civil është marrë konform nenit 463 par. l. dhe 2. te KPPK-së.

Duke pas parasysh se prokurori i shtetit ka heq dorë nga aktakuza në fjalën përfundimtare të tij, gjykata duke vepruar ne kuptim te nenit 363 par. 1 nën par. 1.1 të KPPRK-se, ka vendos sikur në dispozitiv të këtij aktgjykimi.

**GJYKATA THEMELORE NË PEJË-DEGA ISTOG,**

**DEPARTAMENTI I PËRGJITHSHËM**

**P.nr.121/18 më datë 18.12.2018.**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

 **Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi lejohet ankesa

në afat prej l5 ditësh, nga dita e marrjes

së të njëjtit. Ankesa i dërgohet Gjykatës së

Apelit në Prishtinë e përmes kësaj gjykate.